open-index/open-wikipedia-markdown huggingface dataset:
Ur jordens djup

__NOTOC__
**Ur jordens djup** on Finntrollin neljäs studioalbumi, joka julkaistiin 28. maaliskuuta 2007. Levy on ensimmäinen, jolla esiintyy yhtyeen nykyinen laulaja Vreth eli Matthias Lillmåns. Levy toi hänen myötä Finntrollin soundiin tummempia vivahteita mm. black metalista. Albumia sanoittamassa oli yhtyeen alkuperäinen laulaja Katla.

Levy sai enimmäkseen hyvää palautetta faneilta tuodessaan vaihtelua Finntrollin soundiin. Levyn kappaleesta ”Nedgång” julkaistiin myös musiikkivideo.

## Kappaleet
# 
# 
# 
# 
# 
# 
# 
# 
# 
# 
# 

## Kokoonpano
* Vreth – laulu
* Routa – kitarat
* Skrymer – kitarat, taustalaulu
* Tundra – basso, taustalaulu
* Trollhorn – kosketinsoittimet, akustiset kitarat, banjo, munniharppu, puhdas laulu, taustalaulu
* Beast Dominator – rummut, lyömäsoittimet, taustalaulu
* Katla – sanoitukset

### Vierailevat muusikot
* Petri Eskelinen – taustalaulu
* Antti ”Perish” Eräkangas – kitarasoolo kappaleessa ”Maktens spira”

## Arvostelut
* AllMusic: 
* Imperiumi.net: 7+/10
* Soundi: 

## Lähteet

## Aiheesta muualla
* 
*
Roctum

**Roctum** on vuonna 2002 perustettu hämeenlinnalainen rock-yhtye, joka julkaisi ensimmäisen albuminsa *Roctumania* vuonna 2006.

## Historia

Roctumin nykyinen kokoonpano muodostui vuodesta 2002 alkaen laulaja Stunk Manista, hänen vanhemmasta veljestään, rumpalista The Beastistä, basistista Banana Boysta ja kitaristista nimeltänsä Zikk Brutal, joka korvasi alkuperäisen kitaristin Riku Mäkisen. Vuonna 2003 yhtyeen esiintymiset julkisuudessa jäivät suhteellisen matalaprofiilisiksi Zikkin armeija-ajan takia. Tästäkin pienestä epäkohdasta huolimatta yhtye oli jo ensimmäisenä puolenatoista vuotenaan ehtinyt levyttää kolme demonauhaa: "First Demolition" (2002), "We'll Never Leave You Alone" (2002) ja "Earbreaker" (2003). Kaikki nämä demot nauhoitettiin Hämeenlinnassa paikallisella studiolla ja hyvin minimaalisilla budjeteilla.

Tiiviin keikkailun jälkeen Roctum osallistui Ääni ja Vimma -musiikkikilpailuun vuonna 2004. Kilpailussa yhtye ylsi välieriin asti, mutta ei päässyt finaaliin. Huomiota kuitenkin herätti epänormaali lavakäyttäytyminen ja vähintäänkin oudot lava-asut. Tästä esimerkkinä basisti Banana Boyn pukeutuminen keijuksi.

Syksyllä 2004 Roctum kirjoitti sopimuksen tamperelaisen levy-yhtiön Turban Recordsin kanssa. Yhtye julkaisikin tätä kautta ensimmäisen CD-singlensä "Sandwich" kesällä 2005.

Roctumin esikoisalbumi *Roctumania* julkaistiin kesällä 2006. Kuten jo yhtye itse, myös levy jakoi voimakkaasti mielipiteitä. Vain viikossa levytetty albumi esitti Roctumin suurelle yleisölle likaisilla soundeilla varustettuna hard rockia, metallia, glam- ja punk rockia yhdistelevänä kummajaisyhtyeenä. Levy sisälsi muun muassa klassikkokappaleet ”What the Fuck”, ”Everything Disappears”, ”The Sailor”, ”Sweet Insanity” ja nimikkokappaleen ”Roctum”.

Promootiovaikeuksien takia yhtye ei saanut esikoisalbumilleen kaipaamaansa huomiota. Tämän vuoksi yhtyeen ja levy-yhtiön Turban Recordsin tiet erkanivatkin vuonna 2007.

Roctum solmi levytyssopimuksen VMC-recordsin kanssa vuonna 2014. Ensimmäinen single "You're An Ass" julkaistiin tammikuussa. Toinen single "So Called Stay" ilmestyi huhtikuussa 2014.

## Diskografia
### Albumit

* *Roctumania* (2006)
* *Domination* (2014)
* *The Gods of Rock n Roll* (2020)

### CD-singlet

* "Christmas Time Loving" (2023)
* "Nothing To Do With Hell" ep (2017)
* "So Called Stay" (2014)
* "You're An Ass" (2014)
* "Buck Angel" (2010)
* "The City of the Living Dead" (demo 2007)
* "Nothing for X-mas" (2006)
* "Sandwich" (2005)
* "Earbreaker" (Demo), (2003)
* "We'll Never Leave You Alone" (Demo) (2002)
* "First Demolition" (Demo) (2002)

## Aiheesta muualla
* Roctumista koko illan elokuva Muusikoiden.net 30.9.2007
* Rockin jumalat ovat saapuneet Muusikoiden.net 9.5.2006
* Yle - Free Your Mind, 22.4.2004, Roctum Äänessä ja Wimmassa
Metsä Tissue

**Metsä Tissue** Oyj on Metsäliitto Osuuskunnan omistama metsäteollisuusyritys, joka tuottaa pehmopaperituotteita, kuten wc- ja talouspaperia sekä leivontapapereita. Tuotantoyhtiöitä on Suomen lisäksi Saksassa, Puolassa, Slovakiassa ja Ruotsissa. Metsä Tissuen liikevaihto oli vuonna 2021 yhteensä 947 miljoonaa euroa.

## Yhtiörakenne
Metsä Tissuen pääkonttori sijaitsee Espoon Tapiolassa. Metsä Tissue Oyj:n toimitusjohtaja on ollut syyskuusta 2018 alkaen Esa Kaikkonen. Metsä Tissuen hallituksen puheenjohtajana toimii Metsä Groupin pääjohtaja Ilkka Hämälä. Suomalaisten metsänomistajien omistama Metsäliitto Osuuskunta omistaa Metsä Tissuen kokonaan. Kaupallisesti ja toiminnallisesti Metsä Tissue on osa Metsä Groupia.

## Tuotantolaitokset
Metsä Tissuella on 9 tuotantolaitosta. Mäntän paperitehdas sijaitsee Mänttä-Vilppulassa. Saksassa yhtiöllä on kolme tehdasta: Dürenissä, Kreuzaussa ja Raubachissa. Metsä Tissuen Puolan tehdas sijaitsee Krapkowicessa ja Slovakian tehdas Žilinassa. Yhtiöllä on Ruotsissa kolme tehdasta: Mariestadissa, Pauliströmissä ja Kvillsforsissa. Tehtaiden vuotuinen tuotantokapasiteetti on noin 600&nbsp;000 tonnia.

Yhtiön toiminta Venäjällä päättyi vuonna 2015.

## Tuotemerkit
Metsä Tissuen tuotemerkit ovat Lambi, Serla, Tento, Mola, Katrin ja Saga.

## Lähteet

## Aiheesta muualla
* Metsä Tissue Oyj Pörssitiedon netissä
Live from Austin, TX

**Live from Austin, TX** voi tarkoittaa seuraavia asioita:

* *[[Live from Austin, TX (Neko Case)|Live from Austin, TX]]*, Neko Casen musiikkialbumi vuodelta 2007
* *[[Live from Austin, TX (Steve Earle)|Live from Austin, TX]]*, Steve Earlen musiikkialbumi vuodelta 2004
* *[[Live from Austin, TX (John Hiatt)|Live from Austin, TX]]*, John Hiattin musiikkialbumi vuodelta 2005
* *[[Live from Austin, TX (Waylon Jennings)|Live from Austin, TX]]*, Waylon Jenningsin musiikkialbumi vuodelta 2006
* *[[Live from Austin, TX (Eric Johnson)|Live from Austin, TX]]*, Eric Johnsonin  musiikkialbumi vuodelta 2005
* *[[Live from Austin, TX (Susan Tedeschi)|Live from Austin, TX]]*, Susan Tedeschin musiikkialbumi vuodelta 2004
* *[[Live from Austin, TX (Richard Thompson)|Live from Austin, TX]]*, Richard Thompsonin musiikkialbumi vuodelta 2005
* *[[Live from Austin, TX (Tift Merritt)|Live from Austin, TX]]*, Tift Merrittin musiikki-DVD vuodelta 2007.
Tiklit

**Tiklit** (*Carduelis*) on peippojen heimoon kuuluva varpuslintusuku.

Tiklit ovat siemensyöjiä ja ruokkivat myös poikasiaan kuvussa osittain sulaneilla siemenillä. Tiklien nokka on kartiomainen. Sukupuolet ovat pääsääntöisesti selvästi erinäköisiä. Pesä on yleensä pensaassa tai puussa. Munia on 3–5 ja haudonta-aika on 12–14 päivää.

Lisääntymisajan ulkopuolella tiklit esiintyvät parvina, joissa voi olla satoja, joskus tuhansia yksilöitä.

## Tiklilajit
Luettelo perustuu BirdLife Suomen maailman lintujen suomenkieliseen nimistöön. Tiklien luokittelu on ongelmaista ja luokittelujen eroavuuksista johtuen lajisto voi olla erilainen eri lähteissä.
* Tikli *Carduelis carduelis*
* Sitruunahemppo *Carduelis citrinella*
* Korsikanhemppo *Carduelis corsicanus*

## Lähteet

## Aiheesta muualla
*Laji.fi: Tiklit (''Carduelis'')
*ITIS: Carduelis
Floridanpuuma

**Floridanpuuma** (*Puma concolor coryi*) on erittäin uhanalainen puuman populaatio. Se poikkeaa väritykseltään muista puumapopulaatioista. Floridanpuuma on Floridan osavaltion kansalliseläin (1982).

## Ulkonäkö ja koko
Floridanpuuma on kuonosta häntään noin kaksi metriä pitkä, uros suurempi kuin naaras. Uros painaa 48–67 kilogrammaa, naaras 30–45 kilogrammaa. Floridanpuuman karvapeite on tummanruskea, ja siinä on valkeita läikkiä päässä ja hartioissa.

## Levinneisyys
Floridanpuumaa tavataan enää vain Floridan eteläosissa. Sen alkuperäinen levinneisyysalue kattoi alueita Texasin itäosista Arkansasin, Louisianan, Mississippin, Alabaman, Georgian ja Floridan osavaltioihin sekä osiin Tennesseetä ja Etelä-Carolinaa.

## Ravinto ja elintavat
Koska Floridassa on vain vähän hirvieläimiä, floridanpuumat metsästävät pääosin villiintyneitä sikoja, pesukarhuja, vyötiäisiä ja alligaattoreita. Sen elinalueella on oltava sahapalmutiheikköjä, sillä ne ovat floridanpuumalle tärkeitä päivälepopaikkoina ja poikaspesinä.

## Uhanalaisuus
Floridanpuuma metsästettiin sukupuuton partaalle 1950-luvulla sen karjalle aiheuttamien vahinkojen vuoksi. Suojelun ansiosta 20 floridanpuumaa saatiin lisääntymään ja vuonna 2017 niitä oli 230.Pienen populaatiokoon takia niiden geeniperimä on kuitenkin kaventunut, minkä seurauksena floridanpuumilla esiintyy usein erilaisia mutaatioita, kuten mutkalla oleva häntä. Geeniperimän monimuotoistamiseksi Floridaan on vuonna 1995 istutettu puumanaaraita Teksasista, joiden jälkeläisillä vastaavia mutaatioita ei ole todennettu.

## Lähteet
San Diego–Coronado Bridge

**San Diego-Coronado Bridge** (lyh. **Coronado Bridge**) on eteläkalifornialaiset San Diegon ja Coronadon kaupungit yhdistävä silta Yhdysvalloissa. Se on osa California State Route 75 -tietä ja ylittää San Diego Bayn. Silta on pituudeltaan 3&nbsp;407 metriä ja se avattiin liikenteelle vuonna 1969. Tullimaksut yksinomaan moottoriajoneuvoliikenteelle tarkoitetulta sillalta poistettiin vuonna 2002.

## Aiheesta muualla

* Sillan historiaa Caltrans-sivustolla
Live Extreme, Vol. 2

**Live Extreme, Vol. 2** on yhdysvaltalaisen metalliyhtye Racer X:n vuonna 1992 julkaistu albumi. Albumi on järjestyksessään yhtyeen neljäs albumi ja toinen live-albumi.

## Kappaleet
# 
# 
#  (Judas Priest cover)
#  (David Bowie cover)
# 
# 
# 
# 
#  (Kiss cover)

## Kokoonpano
* Jeff Martin - laulu
* Bruce Bouillet - kitarat
* Paul Gilbert - kitarat
* John Alderete - basso
* Scott Travis rummut

## Lähteet
* Guitar9.com 

### Viitteet

## Aiheesta muualla
* 
*
Anna palaa!

**Anna palaa!** () on vuonna 2000 ensi-iltansa saanut yhdysvaltalainen komediaelokuva, joka kertoo high schoolin kilpailuhenkisistä cheerleadereista. Elokuvan on ohjannut Peyton Reed ja käsikirjoittanut Jessica Bendinger. Pääosissa näyttelevät Kirsten Dunst, Eliza Dushku ja Gabrielle Union.

Elokuva sai enimmäkseen positiivisia arvosteluja, ja kriitikot kiittivät sen kepeää luonnetta ja humoristista otetta omaperäiseen aiheeseen. *Anna palaa!* keräsi lipputuloja maailmanlaajuisesti 90 miljoonaa dollaria, mikä teki siitä 2000-luvun alun suuren kassamenestyksen. Myös pääosan esittäjä Kirsten Dunstin suoritusta kehuttiin arvosteluissa. Julkaisunsa myötä elokuva on noussut amerikkalaiseksi kulttiklassikoksi. Siitä on tehty myös teatterimusikaali, jonka ensi-ilta oli Atlantassa vuonna 2011.

## Juoni
Torrance Shipman on Rancho Carne Torosin cheerleader. Pian hänet valitaan joukkueen kapteeniksi. Hänen luokalleen on muuttanut Cliff-niminen poika. Tämän sisar Missy pääsee cheerleader-joukkueeseen. Missy huomaa huutojen olevan tuttuja ja lähtee pois ensimmäisistä harjoituksista. Torrance lähtee perään, jolloin Missy pyytää hänet autoon ja ajaa takaisin Los Angelesiin josta on muuttanut. Siellä ovat meneillään paikallisen East Compton Clovers -cheerleaderjoukkueen harjoitukset. Torrance tajuaa huutojen olevan täsmälleen samat kuin heillä. Käy ilmi että joukkueen entinen kapteeni ”Big Red” oli varastanut kaikki ohjelmat Cloverseilta. 

Samaan aikaan piirimestaruuskisat lähestyvät, mutta Toros ei voi mennä kisoihin vanhalla ohjelmallaan jonka ”Big Red” heille ”teki”, joten he palkkaavat koreografin avukseen. Opettaja on yliankara ja vilpillinen huijari ja ohjelma typerä, mutta joukkue ei voi muuta kuin esittää sen. Piirimestaruuskisoista muodostuu nöyryyttävät kahdesta syystä: koreografia on kehno ja yhdellä toisella joukkueella on samanlainen ohjelma. Heidän koreografinsa oli myynyt saman ohjelman useille joukkueille. Torrance on murtunut epäonnistuttuaan joukkueensa johtamisessa ja harkitsee lopettamista.

Toros-joukkue on hallitseva mestari, joten se pääsee mukaan Yhdysvaltain mestaruuskisoihin. Cliff kannustaa Torrancea jatkamaan, muttei vielä suostu antamaan tälle anteeksi. Torrance tekee joukkueineen töitä yötä päivää, ja he saavat kuin saavatkin uuden hienon ohjelman valmiiksi. Piirimestaruuskisoissa he onnistuvat täydellisesti – mutta niin myös Clovers. Lopulta Torosin joukkue sijoittuu toiseksi, kun Clovers voittaa. He ovat kuitenkin ikionnellisia onnistuneesta näytöksestä. Torrancen ja Cliffin välille syttyy romanssi.

## Näyttelijät

## Tuotanto
Elokuva kuvattiin San Diegon ympäristössä.

## Jatko-osat
Elokuva on saanut neljä jatko-osaa: *[[Anna palaa 2]]* (*Bring It On Again*, 2004) *[[Anna palaa 3]]* (*Bring It On: All or Nothing*, 2006) *[[Anna palaa 4]]* (*Bring It On: In It To Win It*, 2007) ja *[[Anna palaa 5]]* (*Bring it on: Fight to the Finish*, 2009). Jatko-osat eivät juoneltaan ja henkilöiltään ole yhteydessä edeltäjiinsä.

## Aiheesta muualla
*
Ampumahiihdon maailmanmestaruuskilpailut 2005

**Ampumahiihdon maailmanmestaruuskilpailut 2005** järjestettiin Hochfilzenissä, Itävallassa 4.–13. maaliskuuta 2005. Sekaviesti käytiin Hanti-Mansijskissa 20. maaliskuuta 2005.

## Miehet
### 10 km pikakilpailu

### 12,5 km takaa-ajo

### 20 km normaalimatka

### 15 km yhteislähtö

### 4 × 7,5 km viesti

## Naiset
### 7,5 km pikakilpailu

### 10 km takaa-ajo

### 15 km normaalimatka

### 12,5 km yhteislähtö

### 4 × 6 km viesti

## Sekaviesti

## Mitalitaulukko

## Lähteet
* Tulokset Biathlon-fans -sivustolta
Guatemalan vaakuna

**Guatemalan vaakuna** on keskiamerikkalaisen Guatemalan valtion virallinen vaakuna. Siinä kaksi kivääriä ja miekkaa nojaavat toisiaan vasten muodostaen kaksi ristiä. Kiväärien muodostaman ylemmän ristin päällä on pergamenttirulla, johon on merkitty päivämäärä 15. syyskuuta 1821, jolloin Väli-Amerikka itsenäistyi Espanjasta. Rullan vieressä on vihreä mayaketsaali. Vaakunaa ympäröi laakeriseppele. Vaakunan suunnitteli sveitsiläissyntyinen taiteilija Jean-Baptiste Frener, joka asui Guatemalassa vuodesta 1854 kuolemaansa 1897 asti.

Laakeriseppele on voiton symboli. Pistimin varustetut Remingtonin kiväärit edustavat Guatemalan tahtoa puolustaa itseään. Miekat kuvastavat kunniaa.

Mayaketsaali on ollut vaakunassa vuodesta 1871, kun presidentti Miguel García Granados määräsi sen. Se symboloi vapautta ja guatemalalaisten itsenäisyyttä ja riippumattomuutta.

Guatemalan vaakuna on myös Guatemalan lipussa. Myös Los Altosin valtio käytti mayaketsaalia lipussaan.

## Lähteet
Punatulkut

**Punatulkut** (*Pyrrhula*) on peippojen heimoon kuuluva varpuslintusuku. Sukuun kuuluu 7 lajia.

Punatulkut elävät Aasiassa ja kahden lajin esiintymisalue ulottuu myös Eurooppaan. Punatulkut ovat siemensyöjiä ja niillä on voimakas kekonokka.

## Punatulkkulajit
* Azorientulkku *Pyrrhula murina*
* Filippiinientulkku *Pyrrhula leucogenis*
* Harlekiinitulkku *Pyrrhula erythaca*
* Harmaatulkku *Pyrrhula nipalensis*
* Himalajantulkku *Pyrrhula erythrocephala*
* Okratulkku *Pyrrhula aurantiaca*
* Punatulkku *Pyrrhula pyrrhula*

## Lähteet
*Laji.fi: Pyrrhula
*BirdLife Suomi: Maailman lintujen suomenkieliset nimet - systemaattinen luettelo  Luettu 8.3.2018
*ITIS: Pyrrhula 

### Viitteet
Punavarpuset

**Punavarpuset** (*Carpodacus*) on peippojen heimoon kuuluva varpuslintusuku.

Punavarpuset ovat peipon kokoisia varpuslintuja, joiden koirailla on usein kirkas punainen höyhenpuku. Useat lajeista elävät Aasiassa. Ne ovat enimmäkseen siemensyöjiä, ja nokka on tukeva kekonokka.

## Punavarpuslajit
Luettelo perustuu BirdLife Suomen maailman lintujen suomenkieliseen nimistöön. Punavarpusten luokittelu on ongelmallista, ja luokittelujen eroavuuksista johtuen lajisto voi olla erilainen eri lähteissä.

* Gansunpunavarpunen *Carpodacus dubius*
* Himalajanpunavarpunen *Carpodacus rodochroa*
* Himalajantaviokuurna *Carpodacus subhimachala*
* Katajapunavarpunen *Carpodacus thura*
* Kiinanpunavarpunen *Carpodacus waltoni*
* Kirjopunavarpunen *Carpodacus trifasciatus*
* Koivupunavarpunen *Carpodacus rodopeplus*
* Pahtapunavarpunen *Carpodacus puniceus*
* Pensaspunavarpunen *Carpodacus rhodochlamys*
* Pyrstötulkku *Carpodacus sibiricus*
* Rakkapunavarpunen *Carpodacus rubicilla*
* Rotkopunavarpunen *Carpodacus synoicus*
* Ruskopunavarpunen *Carpodacus edwardsii*
* Ruusupunavarpunen *Carpodacus grandis*
* Shanxinpunavarpunen *Carpodacus davidianus*
* Taigapunavarpunen *Carpodacus roseus*
* Taiwaninpunavarpunen *Carpodacus formosanus*
* Tiibetinpunavarpunen *Carpodacus roborowskii*
* Tummapunavarpunen *Carpodacus vinaceus*
* Tyrnipunavarpunen *Carpodacus rubicilloides*
* Vuoripunavarpunen *Carpodacus pulcherrimus*
* Ylänköpunavarpunen *Carpodacus stoliczkae*
* Yunnaninpunavarpunen *Carpodacus verreauxii*

## Lähteet
Dogmazic

**Dogmazic** on levy-yhtiö, jonka päämaja on Bordeaux’ssä, Ranskassa. Se perustettiin vuonna 2004.

Dogmazic perustava ajatus oli, että se kohtelee sekä taiteilijoita että kuluttajia oikeudenmukaisesti.

Kuluttajat voivat kuunnella musiikkia Dogmazicin verkkosivujen kautta täydessä mitassaan DRM-suojaamattomassa muodossa ja imuroida musiikkia Creative Commonsin Attribution-NonCommercial-ShareAlike-lisenssin alla. Ostaessaan kappaleen kuluttaja voi imuroida kappaleen CD-laatuisena. Lisäksi Dogmazicilla on korkeat julkaisukriteerit; tavoitteena on julkaista albumeita, jotka ovat täynnä hyviä kappaleita.

## Aiheesta muualla
* Dogmazicin verkkosivut
Onni Okkonen

**Onni Okkonen** (20. elokuuta 1886 Korpiselkä – 18. toukokuuta 1962 Helsinki) oli suomalainen akateemikko, taidehistorioitsija, professori ja taidekriitikko.
 
Okkonen oli Helsingin yliopiston taidehistorian professori 1927–1948. Suomen Akatemiaan hänet nimitettiin 1948.

Okkonen kirjoitti ylioppilaaksi Joensuun lyseosta 1905. Joensuun taidemuseossa on Okkosen taidekokoelma, jossa on Italian vanhempaa taidetta ja kiinalaista taidetta. Taidemuseo käyttää Onni-nimeä markkinoinnissaan.

Okkonen on haudattu Hietaniemen hautausmaan Taiteilijainmäelle.
__NOTOC__
## Teoksia

* Aili Koskia: Novelleja, 1909 
* Melozzo da Forlì, 1910
* Melozzo da Forlì und seine Schule, 1910
* Hyperborean poika: Runoja, 1911 
* Renessanssin maalaus, 1912
* Taiteen alku: Tutkimus taiteen synnystä, esteettisestä ja taiteellisesta muodostumisesta sekä tyylillisestä kehittymisestä, 1916
* Raida ja Jagmort: Kertova runoelma Perman häviön ajoilta, 1919 	 
* Rembrandt: Tutkielma, 1919
* Jälleennäkeminen: Runoja, 1921
* Italian taidekaupunkeja, 1925
* Wäinö Aaltonen 1915–1925: Tutkielma, 1925
* Väinö Aaltonen 1915–1925, 1926
* Juho Rissanen: Elämäkerta ja taidetta, 1927
* A. Gallen-Kallelan muisto, 1932
* Rafael: Hänen elämänsä ja taiteensa, 1933
* Sampaasta ja Virankannasta eräitä lisähuomautuksia, 1933
* A. Gallen-Kallelan Kalevala-taidetta, 1935
* Antiikin taide, 1936
* Art finlandais aux XIXe et XXe siècles, 1938
* Jusélius-mausoleumi: Kuva-aatteiden ja taideteosten historiaa, 1941
* Keskiajan taide: Suuret kristilliset tyylikaudet, 1941
* Finnische Kunst, 1943
* Finsk konst, 1944
* Wäinö Aaltosen taidetta, 1944 
* Wäinö Aaltonen, 1945
* Suomen taidegrafiikka, 1945 ja 1946
* Suomen taiteen historia
**kaksiosainen 1. painos, 1945
***I Muinaisuudesta 1800-luvun realismiin
***II 1880-luvulta nykypäiviin
**yksiosainen 2. ja uudistettu painos, 1955 
* Suomen taidegrafiikka, 1946
* A. Gallen-Kallela: Piirustuksia, 1947
* Renessanssin taide: Italian rakennus-, veisto- ja maalaustaide 1400- ja 1500-luvulla, 1947
* Akseli Gallen-Kallelan taidetta, 1948
* A. Gallen-Kallela: Elämä ja taide, 1949

* Italian taidekaupunkeja, 1951
* Wäinö Aaltonen, 1951
* Taiteen uudestisyntyminen: Renessanssin taiteen luomishistoriaa 1300-luvulta 1500-luvulle, 1952
* Egyptin taide, 1953
* Keski-Euroopan taide 1400–1500-luvuilla, 1956
* Rembrandt: Elämäkertaa ja taidetta,  1957 	 
* Alvar Cawén, 1958
* Kiinan taide, 1958
* Antiikin taide, 1960
* Galleria Academica: Yliopistomiesten muotokuvia, 1961 (teoksen johdanto)
* Suomalaisen muinaisrunon maailmankuva, 1968

## Maalauksia
* Korpiselän luterilaisen kirkon alttaritaulu

## Lähteet

## Aiheesta muualla
* Joensuun taidemuseo. 
* Onni Okkonen 375 humanistia -sivustolla. Helsingin yliopisto 25.7.2015.
Vuoripeipot

**Vuoripeipot** (*Leucosticte*) on peippojen heimoon kuuluva varpuslintusuku. Vuoripeippojen sukuun kuuluu BirdLifen mukaan seitsemän lajia.

Vuoripeipot elävät Aasian ja Pohjois-Amerikan vuoristoseuduilla. Ne ovat pääasiassa siemensyöjiä mutta syövät myös selkärangattomia.

## Vuoripeippolajit
* Aasianvuoripeippo (*Leucosticte arctoa*)
* Coloradonvuoripeippo (*Leucosticte australis*)
* Mustavuoripeippo (*Leucosticte atrata*)
* Pikkuvuoripeippo (*Leucosticte nemoricola*)
* Rakkavuoripeippo (*Leucosticte brandti*)
* Ruusuvuoripeippo (*Leucosticte tephrocotis*)
* Tiibetinvuoripeippo (*Leucosticte sillemi*)

## Lähteet

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006)
Jukka Tuovinen

**Jukka Tuovinen** (s. 1965) on suomalainen lentopallovalmentaja. Hän on voittanut kolme Suomen mestaruutta (2003, 2004, 2005), kolme SM-hopeaa (2002, 2007, 2008) ja yhden SM-pronssin (2017) valmennusurallaan lentopallon Mestaruusliigassa. Lisäksi Tuovinen on voittanut kahdesti Suomen Cupin (2006, 2007).

Tuovisen alaisuudessa keväällä 2001 Rovaniemeltä noin 38 kilometriä sijanneen Perunkajärven urheiluseura Perungan Pojat nousi lentopalloliigaan ja voitti heti ensimmäisellä kaudellaan SM-hopeaa. Vuosikymmen aiemmin Tuovinen oli aloittanut valmennusuransa Pöljän Ponnistuksessa ykkössarjassa ja valmensi pian Pielaveden Sammon liigakentille. Hänen kolmevuotinen valmennusprojektinsa napapiirillä päättyi keväällä 2003 Suomen mestaruuteen. Tänä aikana PerPo nostettiin Suomen lisäksi myös Euroopan lentopallokartalle. Eurocupissa se kaatoi kotikentällään 2003 Lube Maceratan, joka oli siihen aikaan yksi maailman kovimmista seurajoukkueista. Lapin Kansan mukaan italialaisjoukkueen kaataminen on yksi suomalaisen seurajoukkuelentopallon tähtihetkiä.

Vuotta myöhemmin Tuovinen voitti valmentajana SM-kullan Pielaveden Sammossa. Myös seuraavana keväänä koittivat kultajuhlat. Tuovinen on valmentanut ylimmällä sarjatasolla myös LEKA Volleyta ja Savo Volleyta. Toukokuussa 2020 Lapin Kansa uutisoi Tuovisen palaavan PerPon peräsimeen. Edellisen kerran Tuovinen valmensi PerPoa yhden ottelun verran keväällä 2010, kun PerPo oli potkinut tšekkivalmentaja Pavel Tresnakin tehtävästä.

Peliurallaan Jukka Tuovinen pelasi yleispelaajan ja liberon rooleissa. Hänet tunnettiin pedanttina urheilijana. Lentopallojulkaisu *Kiilan* mukaan Tuovinen harjoitteli 12 kertaa viikossa, vaikka pelasi lähinnä kolmos- ja kakkossarjan tasolla. Aikuisiällä Tuovinen edusti Pielaveden Sammon lisäksi kasvattajaseuraansa Pöljän Ponnistusta ja kuopiolainen Puijo Wolleyta. Hänen valmennusuransa alkoi kaudella 1991–1992 Pöljän Ponnistuksessa miesten ykkössarjassa pelaajavalmentajana.

## Saavutuksia

* Suomen mestaruus 2003, 2004, 2005
* SM-hopeaa 2002, 2007, 2008
* SM-pronssi 2017
* Suomen Cupin voitto 2006, 2007

## Valmennusura

* 1997-1999 Pielaveden Sampo
* 2001-2003 Perungan Pojat
* 2003-2008 Sampo
* 2009-2010 Puijo Wolley (2-sarja)
* 2010-2017 Sampo
* 2017-2018 LEKA Volley
* 2018-2020 SaVo Volley
* 2022-2023 Nurmon Jymy

## Lähteet
Jon Cryer

**Jonathan Niven ”Jon” Cryer** (s. 16. huhtikuuta 1965 New York, New York, Yhdysvallat) on yhdysvaltalainen kahdesti Emmy-palkittu näyttelijä, käsikirjoittaja ja tuottaja. Hän oli pääosassa yhdysvaltalaisen CBS-televisiokanavan tilannekomediasarjassa ''Miehen puolikkaat'' (*Two and a Half Men*).

Hän on Gretchen ja David Cryerin poika ja hänellä on kaksi siskoa, Robin ja Shelley. Hän valmistui vuonna 1983 Bronx High School of Science -tiedelukiosta.

Cryer oli naimisissa näyttelijä Sarah Triggerin kanssa, jonka kanssa hän sai yhden pojan, mutta he erosivat vuonna 2004. Kesäkuussa 2007 Cryer meni naimisiin toimittaja Lisa Joynerin kanssa.

## Filmografiaa
### Näyttelijänä
**[[Kohtalokas kuva]]* (1984) .. Charles Cummings
**[[Noon Wine]]* (1985) ... Teenage Herbert
**[[Pretty in Pink – vaaleanpunainen unelma]]* (1986) ... Phil ”Duckie' Dale
**[[Älä mokaa Morgan]]* (1987) ... Morgan Stewart
**[[O.C. and Stiggs]]* (1987) ... Randall Schwab Jr.
**[[Teräsmies ja uhka auringosta]]* (1987) ... Lenny
**[[Keikka (elokuva)|Keikka]]* (1987) ... Grant
**[[Ojasta allikkoon (vuoden 1987 elokuva)|Ojasta allikkoon]]* (1987) ... Andrew Morenski/Max Hauser
**[[Rap Master Ronnie: A Report Card]]* (1988)
**[[Penn & Teller - raakaa peliä]]* (1989) ... kolmas Frat Boy
**[[The Famous Teddy Z]]* (1989) ... Teddy Zakalokis
**[[Hot Shots! – kaikkien elokuvien äiti]]* (1991) ... Jim 'Wash Out' Pfaffenbach
**[[The Waiter]]* (1993) ... Tommy Kazdan
**Heads* (1993) ... Guy Franklin
**[[Partners]]* (1995) ... Bob
**[[The Pompatus of Love]]* (1996) ... Mark
**[[Cannes Man]]* (1996) ... cameo-rooli
**[[Plan B (elokuva)|Plan B]]* (1997) ... Stuart Winer
**[[It's Good to Be King]]* (1997) ... Mort
**Two Guys a Girl and a Pizza Place* (1998)... Justin
**[[Getting Personal]]* (1998) ... Sam Wagner
**[[Went to Coney Island on a Mission From God... Be Back by Five]]* (1998) ... Daniel
**[[Pyhä myyntitykki]]* (1998) ... Barry
**[[Mr. Show]]* (1998) ... Duckie
**[[The Trouble with Normal]]* (2000) ... Zack Mango
**[[Glam]]* (2001) ... Jimmy Pells
**[[Hey Joel]]* (2003) (ääni) ... Joel Stein
**[[Stripperella]]* (2003) (ääni)
**[[Tohtori Becker]]* (2003) ... Roger
**[[Miehen puolikkaat]]* (2003–2015) ... Alan Harper
**[[The Metro Chase]]* (2003) ... Mr. Stamm
**[[Danny Phantom]]* (2005)

## Lähteet
Sakari Tamminen

**Veikko Sakari Tamminen** (s. 18. joulukuuta 1953 Eurajoki) on Rautaruukki Oyj:n entinen toimitusjohtaja. Hän jäi eläkkeelle vuodenvaihteessa 2014–2015.

## Koulutus ja ura
Tamminen kirjoitti ylioppilaaksi Eurajoen yhteiskoulusta vuonna 1974. Hän valmistui kauppatieteiden maisteriksi Tampereen yliopistosta vuonna 1984. Valmistumisensa jälkeen hän toimi Tampellassa projektipäällikkönä, jonka jälkeen siirtyi talouspäälliköksi Rosenlewille. Tamminen työskenteli Rauma-Repolassa ja Rauma Oy:ssä yli kymmenen vuotta. Yhtiön sulautuessa vuonna 1999 Valmetiin Tamminen siirtyi syntyneeseen Metso Oyj:öön, jossa nousi yhtiön varatoimitusjohtajaksi.

Vuonna 2003 Tamminen siirtyi Rautaruukkiin yrityksen varatoimitusjohtajaksi ja vuoden 2004 alusta hänet nimitettiin toimitusjohtajaksi. Tammisen valinta konsernin toimitusjohtajaksi oltiin sinetöity jo vuoden 2002 syksyllä, kun Rautaruukin silloinen toimitusjohtaja Mikko Kivimäki oli jäämässä eläkkeelle. 

## Luottamustoimet ja kunnianosoitukset
Tamminen on muun muassa Teknologiateollisuus ry:n, International Iron and Steel Instituten, Sanoman, Lemminkäisen, Pörssisäätiön, Kuusakoski Oy:n ja Lillbacka -yhtiöiden hallitusten jäsen.

Tammiselle on myönnetty Suomen Leijonan I luokan ritarimerkki (SL R I) vuonna 1998. Hän sai vuorineuvoksen arvonimen vuonna 2007.

Sakari Tamminen valittiin Elinkeinoelämän keskusliiton EK:n puheenjohtajaksi vuodelle 2009. Tamminen jatkoi tehtävässä myös vuonna 2010. Hänen seuraajakseen vuodelle 2011 valittiin Wärtsilän konsernijohtaja Ole Johansson.

## Yksityiselämä
Sakari Tamminen on naimisissa ja hänellä on kolme aikuista lasta.

## Lähteet

## Aiheesta muualla
*
Didier Mollard

**Didier Mollard** (s. 4. joulukuuta 1969) on ranskalainen kilpauransa päättänyt mäkihyppääjä.

Mollardin paras sijoitus olympialaisissa on Albertvillen talviolympialaisten normaalimäen kilpailun kahdeksas tila, suurmäen kilpailussa hän oli 40:s. Kaksi vuotta myöhemmin Mollard sijoittui Lillehammerin talviolympialaisissa kymmenenneksi suurmäessä ja oli normaalimäen kilpailussa 17:s. Lillehammerissa Mollard hyppäsi myös Ranskan joukkueessa joukkuemäen kilpailussa yhdessä Steve Delaupin, Nicolas Dessumin ja Nicolas Jean-Prostin kanssa. Ranskan joukkue sijoittui lopulta kilpailun kuudenneksi.

Falunissa järjestetyissä vuoden 1993 hiihdon maailmanmestaruuskilpailuissa Ranska sijoittui neljänneksi joukkuemäen kilpailussa joukkueella Mollard, Jerome Gay, Nicolas Jean-Prost ja Steve Delaup. Trondheimin maailmanmestaruuskilpailuissa 1997 Mollard sijoittui normaalimäessä kuudenneksi jäätyään vain 3,5 pistettä pronssimitalisti Andreas Goldbergeristä.

Mäkihypyn maailmancupin kokonaiskilpailussa Mollard oli parhaimmillaan seitsemäs kaudella 1992–1993. Osakilpailuiden palkintokorokepaikkoja hän saavutti yhteensä kuusi kappaletta.

## Lähteet
*
Patrick Lapveteläinen

**John Patrick Sture Lapveteläinen** (s. 1966) on Sammon sijoitusjohtaja ja johtoryhmän jäsen. Lapveteläinen hoitaa työssään Suomen oloissa poikkeuksellisen suurta sijoitusomaisuutta: 21 miljardia euroa.

Lapveteläinen asuu Helsingissä. 

## Aiheesta muualla
* Sampo, Patrick Lapveteläinen CV

## Lähteet
Katja Riemann

**Katja Hannchen Leni Riemann** (s. 1. marraskuuta 1963) on saksalainen näyttelijä. Hän syntyi opettajien tyttärenä ja vietti lapsuutensa Weyhessä lähellä Bremeniä.

Riemann opiskeli Hampurissa, Hannoverissa ja Münchenissä. Hän eli vuosina 1990–1998 Peter Sattmannin kanssa; heille syntyi vuonna 1993 näyttelijätytär Paula Riemann. 

Elokuvia, joissa Katja Riemann on esiintynyt, ovat muiden muassa:

* *[[Unelmatreffit]]* (Garnier, 1992)
* *[[Vapautunut mies]]* (Wortmann, 1994)
* *[[Kuuma keikka Berliiniin]]* (Satin, 1996)
* *[[Bandits]]* (Garnier, 1997)
* *[[Die Apothekerin]]* (Kaufmann, 1997)
* *[[Ruusujenkatu]]* (Trotta, 2003)

Riemann on voittanut muun muassa Deutscher Filmpreiseja, Filmband in Goldeja, Bambeja ja vuoden 1997 Ernst-Lubitsch-Preisin. 

## Aiheesta muualla

*
Jasmin Tabatabai

**Jasmin Tabatabai** (; s. 8. kesäkuuta 1967 Teheran, Iran) on näyttelijä ja muusikko, joka asui vuoteen 1979 Teheranissa ja jolla nykyisin on sekä Iranin että Saksan kansalaisuus.

Tabatabaille myönnettiin vuonna 1998 *DIVA – Deutscher Entertainment Preis*. Hän on esiintynyt muiden muassa Katja von Garnierin elokuvassa *Bandits* (1997).

## Aiheesta muualla
*
Donna Mills

**Donna Mills** (s. 11. joulukuuta 1940 Chicago, Yhdysvallat) on yhdysvaltalainen näyttelijä. Mills on esiintynyt muun muassa elokuvassa *[[Välikohtaus]]* ja televisiosarjoissa *[[Todistettavasti syyllinen]]* sekä *[[Melrose Place]]*, jossa hän näytteli Sherry Doucettea vuosina 1996–1997.
Katja von Garnier

**Katja von Garnier** (s. 15. joulukuuta 1966) on saksalainen elokuvaohjaaja. Hän syntyi Wiesbadenissa ja opiskeli vuosina 1989–1994 Münchenin Hochschule für Fernsehen und Filmissä. 

Garnierin elokuvia ovat *Unelmatreffit* (1992), *Bandits* (1997), *Rautaiset enkelit* (2004) ja *[[Blood and Chocolate]]* (2007). 

## Aiheesta muualla
*
Romain de Tirtoff

**Romain de Tirtoff** (23. marraskuuta 1892 Pietari – 21. huhtikuuta 1990 Pariisi) eli **Erté** oli venäläissyntyinen kuvataiteilija, joka tunnettiin erityisesti muotikuvistaan. Hän suunnitteli lukuisia erilaisia asuja naisille, mutta myös lavasteita. Muutettuaan Venäjältä Ranskaan Erté solmi vuonna 1915 ensimmäisen tärkeän työsopimuksensa Harper’s Bazaar -lehdelle. Tämän sopimuksen jälkeen hänestä tuli yksi merkittävimmistä art deco -tyylisuunnan taiteilijoista.

## Aiheesta muualla
*Ertéstä venäjäksi
*Erte.com
Infiniti QX50

**Infiniti QX50** on Infinitin vuodesta 2013 lähtien valmistama kompakti, ylellinen crossover, jonka ensimmäinen sukupolvi oli uudelleennimetty Infiniti EX, jota myytiin 2007–2013. Toisen sukupolven valmistus alkoi marraskuussa 2017 mallivuotena 2019. Nykyään autoa valmistetaan Aguascalientesissa, Meksikossa ja Dalianissa, Kiinassa.

## Sukupolvet

Tiedosto:Infiniti QX50 Avignon Motor Festival 2014-03-23.jpg|Ensimmäinen sukupolvi(2014–2017)
Tiedosto:Infiniti QX50 P4250833.jpg|Toinen sukupolvi(2019–)


## Aiheesta muualla
Paula Riemann

**Paula Riemann** (s. 3. elokuuta 1993) on saksalainen näyttelijä.

Molemmat Riemannin vanhemmat, Katja Riemann ja Peter Sattmann ovat tunnettuja näyttelijöitä. Hän itse on esiintynyt Cornelia Funken kirjallisuuteen pohjautuvassa elokuvassa *Die Wilden Hühner* (2006) sekä sen jatko-osassa *Die wilden Hühner und die Liebe* (2007).

Riemannilla oli takanaan jo aiempi rooli Joseph Vilsmaierin elokuvassa *Bergkristall* (2004), jossa hän esiintyi yhdessä äitinsä kanssa. Hän on vuoden 2006 Undine-palkittu. 

## Aiheesta muualla
*
Latte-art

**Latte-artilla** () viitataan kuvioihin, joita baristat tekevät espressoon pohjautuvien juomien pinnalle. Kuviot tehdään pääosin kolmella eri menetelmällä tai niiden sekoituksella. Siitä järjestetään myös kilpailuja. 

Olennaista ammattimaisessa latte-artissa on se, että siinä käytetään välineinä ainoastaan vaahdotuskannua, tikkuja ja mahdollisesti suklaakastikkeita tai siirappeja. Sen sijaan lusikoita tai kuviolevyjä ei ammattimaisessa latte-artissa käytetä. Mitä pienempi tarjoiluastia, sitä haastavampaa kuvion luominen juoman pintaan on. Latte-artia tehdään pääosin cappuccinon pinnalle, mutta erilaisia kuvioita nähdään myös muiden espressopohjaisten kahvijuomien, kuten latten ja espressojuomien, pinnalla. Näin saadaan ruskeaa ja valkoista käyttämällä tehtyä erilaisia kuvioita, joissa maito ja espresso sekoittuvat kauniisti.

## Menetelmät
Ensimmäisellä menetelmällä kuviot tehdään kaatamalla espressoannoksen päälle erittäin pienikuplaista vaahdotettua maitoa tietyltä korkeudelta tietyssä kulmassa ja käyttämällä loppuvaiheessa ranneliikkeitä. Yleisimpiä kuvioita ovat erilaiset lehtikuviot yhdellä tai useammalla lehdykällä (ns. "rosetta") ja sydänkuviot yhdellä tai useammalla sydämellä.

Toisella menetelmällä kuvion alku tehdään ensimmäistä mukaillen siten, että juoman pinnalla näkyy osin maitoa, osin espressoa. Sitten barista kastaa tikun tms. välineen juoman pinnalla olevaan maitoon ja piirtää maidosta espresson päälle kuvion. Vastaavasti barista voi myös kastaa tikun juomassa olevaan espressoon ja piirtää espressosta kuvion maidon pinnalle.  

Kolmannessa menetelmässä barista tekee kuvioita käyttäen tarvittaessa ranneliikettä kuvion pohjan muodostamiseen. Juoman pinnalle lisätään esim. suklaakastiketta tai värikästä maustesiirappia, ja barista kastaa tikun tms. välineen kastikkeeseen/siirappiin vetääkseen kastikkeesta/siirapista raitoja kahvin ja maidon päälle tehdäkseen niistä erilaisia ornamentteja tai vaikka tähtikuvioita.

Kaikissa kolmessa päämenetelmässä voidaan espressoannoksen päälle lisätä kaakaojauhetta, joka muodostaa juoman pinnalle kuvioita, kun kuppiin kaadetaan maitoa.

## Kilpailut
Suomessa käydään vuosittain Latte Art -kilpailu, jonka voittaja edustaa Suomea kansainvälisessä kilpailussa, World Latte Art Championshipissä. Kilpailuissa ei kilpailla pelkästään juoman näyttävyydestä, vaan myös mm. maitovaahdon koostumuksesta sekä espresson ja sen pinnalla olevan vaahdon (creman) laadusta. Vuoden 2014 SCAE Finnish Chapterin järjestämän Latte Art -kilpailun voittaja oli Pauliina Nyrhinen Padolla-kahvilasta Turusta ja vuoden 2009 Latte Art -kilpailun voittaja on Mikko Haahti Café Art -kahvilasta Turusta. Hän oli mestari myös vuonna 2008, jolloin ko. kilpailu järjestettiin ensimmäistä kertaa.

## Kuvia

Tiedosto:Coffe matcha greentea 18 Oktober 2019.jpg
Tiedosto:Ele (14932964447).jpg
Tiedosto:Hanoi, Vietnam (49535049357).jpg
Tiedosto:To Space & Beyond! (14151578757).jpg
Tiedosto:Cappucino with coloured latte art.jpg
Tiedosto:Wawee latte.jpg


## Lähteet

## Aiheesta muualla
Joseph Vilsmaier

**Joseph Vilsmaier** (24. tammikuuta 1939 – 11. helmikuuta 2020) oli saksalainen elokuvaohjaaja, jonka työtä on muun muassa sotaelokuva *[[Stalingrad (elokuva)|Stalingrad]]* (1993). 

Münchenissä syntynyt Vilsmaier debytoi ohjaajana teoksellaan *Herbstmilch* (1988), jossa yhtenä esiintyjistä oli hänen puolisonsa Dana Vávrová. Hän jatkoi uraansa menestyksekkäästi elokuvilla *Lisen ja Lotten salaisuus* (1994) ja *Uskomaton menestystarina Comedian Harmonists* (1997).

Vilsmaierin 2000-luvun tuotantoon kuuluu *Bergkristall* (2004). Hän on voittanut muun muassa lukuisia Bayerischer Filmpreiseja, joiden joukossa erikoispalkinnon vuonna 2007.

## Lähteet

## Aiheesta muualla
*
Nina Kronjäger

**Nina Kronjäger** (s. 26. helmikuuta 1967) on saksalainen näyttelijä. Hän on menestynyt sekä teatterissa että elokuvissa; jälkimmäisten joukossa ovat Garnierin *Unelmatreffit* (1992) ja Roehlerin *Elementarteilchen* (2007). Hän oli aiemmin naimisissa näyttelijä Thomas Heinzen kanssa. 

## Aiheesta muualla
*
Infiniti QX70

**Infiniti QX70** on keskikokoinen, ylellinen crossover, jota valmisti Nissanin omistama Infiniti vuodesta 2003 vuoteen 2017. 

Automalli korvasi QX4:n Infinitin keskikokoisena SUV:na, vaikka onkin edeltäjäänsä isompi. Se julkaistiin samaan aikaan kuin pahimmat kilpailijansa Porsche Cayenne, Volvo XC90, ja Volkswagen Touareg. Se perustuu samalle FM-pohjalevylle Nissan 350Z:n kanssa, kun taas samankokoinen Nissan Murano perustuu etuvetoisen Nissan Altiman pohjalevylle.
FX:n suunnittelussa pyrittiin yhdistämään katumaasturin tukeva alaosa ja urheiluauton virtaviivainen yläosa, ja pyrittiin myös yhdistämään katumaasturin käytännöllisyys ja urheiluauton suorituskyky.

Automalli on saatavana kahdella eri moottorivaihtoehdolla: FX35:ssä on 280-hevosvoimainen 3,5-litrainen V6, FX45:ssä on 320-hevosvoimainen 4,5-litrainen V8.

Vuonna 2006 auto sai kevyen kasvojenkohotuksen, jossa uusittiin maski ja puskuri sekä keskikonsoli. Auton nimi oli vuoteen 2014 asti **Infiniti FX**. Tästä lähtien auton nimi on ollut **Infiniti QX70**.

Vuoden 2009 Euro NCAP -kolaritestistä FX sai tulokseksi täydet viisi tähteä.

## Lähteet

## Aiheesta muualla
Kiinannokkavarpuset

**Kiinannokkavarpuset** (*Eophona*) on peippojen heimoon kuuluva varpuslintusuku.

Kiinannokkavarpuset elävät Itä-Aasiassa. Ne ovat siemensyöjiä, joilla on erittäin vahva nokka.

## Kiinannokkavarpuslajit
* Kiinannokkavarpunen *Eophona migratoria*
* Japaninnokkavarpunen *Eophona personata*

## Lähteet

## Aiheesta muualla
* Oiseaux (kuva)
Maksim Galkin

**Maksim Galkin** (; s. 18. heinäkuuta 1976 Moskova) on venäläinen koomikko. Hän juonsi muun muassa venäläistä *[[Haluatko miljonääriksi?]]* -ohjelmaa. Hän tekee myös parodiaversioita venäläisistä lauluista ja erilaisista venäläisistä henkilöistä.

Galkin on naimisissa laulaja Alla Pugatšovan kanssa. Galkin on arvostellut Venäjän hyökkäystä Ukrainaan, minkä vuoksi Venäjän valtio määritteli hänet ulkomaiseksi agentiksi.

## Lähteet
Ampumahiihdon maailmanmestaruuskilpailut 2006

**Ampumahiihdon maailmanmestaruuskilpailut 2006** järjestettiin 12. maaliskuuta 2006 Pokljukassa, Sloveniassa. Kilpailujen ohjelmassa oli olympiavuodesta johtuen vain sekaviesti.

## 4 x 6 km sekaviesti





## Lähteet
*Biathlon World Championships Mixed Relay 2006 at Pokljuka (svn)  Sports 123
Sönke Wortmann

**Sönke Wortmann** (s. 25. elokuuta 1959) on saksalainen elokuvaohjaaja. 

Wortmann syntyi Marlissa ja pelasi ylioppilaskirjoitustensa jälkeen ammattitason jalkapalloa. Hän päätyi kuitenkin opiskelemaan sosiologiaa ja lopulta Hochschule für Fernsehen und Film Müncheniin sekä Lontoon Royal College of Artiin.

Elokuva- ja televisiouransa näyttelijänä aloittanut Wortmann on saavuttanut suurimmat menestyksensä ohjaajana 1990–2000-luvuilla. Hänen töitään ovat *Allein unter Frauen* (1991), *Vapautunut mies* (1994) ja *[[Bernin ihme]]* (2003).

## Aiheesta muualla
*
Amerikannokkavarpuset

**Amerikannokkavarpuset** (*Hesperiphona*) on peippojen heimoon kuuluva varpuslintusuku.

Amerikannokkavarpuset elävät Pohjois-Amerikan metsissä ja ovat lähisukuisia nokkavarpusille (*Coccothraustes*), johon sukuun ne usein sijoitetaan. Alla oleva luokittelu perustuu BirdLife Suomen maailman lintujen nimistöön.

## Lajit
* Amerikannokkavarpunen *Hesperiphona vespertina*
* Meksikonnokkavarpunen *Hesperiphona abeillei*

## Lähteet

## Aiheesta muualla
* ADW (kuva amerikannokkavarpusesta)
Olkisellu

**Olkisellu** tarkoittaa oljesta valmistettua selluloosaa, jota käytetään paperin raaka-aineena. Olkisellu oli ennen yleisempää, mutta nykyisin Euroopassa on vain yksi olkisellutehdas, Dunacell Unkarissa. Aasiassa olkisellun valmistus on vielä yleistä, mutta vähenee koko ajan.

## Katso myös

* Sellu
* Sellutehdas
Dunacell

**Dunacell** on Euroopan viimeinen olkisellutehdas Dunaújvárosissa Unkarissa. Tehdas kuuluu Delfort Groupiin ja on perustettu 1962 ja se on erikoistunut olki- ja pellavasellun tuottamiseen.

## Lähteet

* Delfort Group, Dunacell
Marta (jalkapalloilija)

**Marta Vieira da Silva** eli **Marta** (s. 19. helmikuuta 1986 Dois Riachos, Alagoas, Brasilia) on brasilialainen jalkapalloilija, joka edustaa yhdysvaltalaista Orlando Pridea.

Marta on valittu maailman parhaaksi naisjalkapalloilijaksi viisi kertaa peräkkäin vuosina 2006–2010 sekä kuudennen kerran vuonna 2018. Vuonna 2004 hän saavutti äänestyksessä kolmannen sijan Saksan Birgit Prinzin ja Yhdysvaltain Mia Hammin jälkeen ja vuonna 2005 toisen sijan Prinzin jälkeen.

## Seurajoukkueura
Marta aloitti peliuransa Vasco da Gamassa, jonka lakkautettua naisjoukkueensa hän pelasi pienessä minasgeraisilaisessa Santa Cruzissa. Marta kiinnitti kykyjenetsijöiden huomion vuonna 2003 nuorten maailmanmestaruuskilpailuissa, ja siirtyi vuonna 2004 Ruotsin Damallsvenskan-sarjan Umeå IK:hon, jonka kanssa hän saavutti Ruotsin liiga- ja cup-mestaruuden että UEFA Cupin.

Viiden menestyksekkään Ruotsin-kauden jälkeen Marta siirtyi tammikuussa 2009 Los Angeles Soliin, joka kuului Yhdysvaltain ammattilaisliigan WPS:n joukkueisiin. Sol voitti liigan runkosarjan, mutta seura päätti vetäytyä liigasta vain yhden kauden jälkeen. Toinen kalifornialaisseura FC Gold Pride varasi Martan pelaajaoikeudet helmikuussa 2010 järjestetyssä WPS Dispersal Draft -varaustilaisuudessa. WPS:n sarjatauon aikana Marta pelasi kotimaassaan Santosissa, jonka kanssa hän voitti Copa Libertadoresin ja Copa do Brasilin. Kaudeksi 2011 Marta siirtyi uutena joukkueena WPS-liigaan liittyneeseen Western New York Flashiin.

Vuonna 2012 Marta siirtyi Ruotsiin Tyresö FF:ään, mutta lähti seurasta kun se teki konkurssin. Hänelle jäi saamisia yli miljoona kruunua. Uusi seura oli FC Rosengård. Rosengårdin kauden päätyttyä Marta siirtyi pelaamaan Yhdysvaltoihin Orlandon joukkueeseen.

## Maajoukkueura
Marta oli vuoden 2007 maailmanmestaruuskisojen supertähti, vaikka hänen johdattamansa Brasilia hävisikin loppuottelun Saksalle. Marta epäonnistui loppuottelussa rangaistuspotkussa. Hän on kuulunut maansa MM-kisajoukkueeseen myös vuosina 2003, 2011, 2015 ja 2019.

Marta on myös ainoa maajoukkuejalkapalloilija – myös miehet huomioiden – joka on onnistunut maalinteossa viidessä MM-turnauksessa. Ranskan MM-lopputurnauksessa 2019 Brasilian voitettua Italian 1–0 alkulohkonsa päätösottelussa, Marta ohitti Miroslav Klosen ja on nyt yksin eniten maaleja (17) MM-lopputurnauksissa tehnyt pelaaja. Yhteensä 112 maajoukkuemaalillaan Marta on seitsemänneksi paras maalintekijä naisten maajoukkueissa. Listan kärjessä on yhdysvaltalainen Abby Wambach 184 maalilla.

## Yksityiselämä
Marta kihlautui hänen kanssaan samassa Orlando Priden joukkueessa pelaavan Toni Presleyn kanssa tammikuussa 2020.

## Lähteet

## Aiheesta muualla

* Martan esittely Women’s Professional Soccerin sivustolla  
* Martan tilastot FIFAn kilpailuissa
Toinen tasavalta

**Toinen tasavalta** voi viitata seuraaviin ajanjaksoihin eri valtioiden historiassa:

*Rooman toinen tasavalta (1144–1193)
*Venezuelan toinen tasavalta (1813–1814)
*Ranskan toinen tasavalta (1848–1852)
*Puolan toinen tasavalta (1918–1949)
*”Armenian toinen tasavalta” eli Armenian sosialistinen neuvostotasavalta (1920–1991)
*Kreikan toinen tasavalta (1924–1935)
*Espanjan toinen tasavalta (1931–1939)
*Tšekkoslovakian toinen tasavalta (1938–1939)
*Portugalin toinen tasavalta (1933–1974)
*Filippiinien toinen tasavalta (1943–1945)
*Suomen toinen tasavalta, vuoden 1944 jälkeisestä Suomesta joskus käytetty nimitys (toisinaan katsotaan päättyneen kylmän sodan loputtua tai Suomen EU-jäsenyyden alettua)
*Brasilian toinen tasavalta (1945–1964)
*Itävallan toinen tasavalta (vuodesta 1945)
*Unkarin toinen tasavalta (1946–1949)
*Korean toinen tasavalta (1960–1961)
*Malediivien toinen tasavalta (vuodesta 1968)
*Ghanan toinen tasavalta (1969–1972)
*Madagaskarin toinen tasavalta (1975–1993)
*Nigerian toinen tasavalta (1979–1983)
*Italian toinen tasavalta, vuoden 1992 jälkeisestä Italiasta joskus käytetty nimitys
*Slovakian toinen tasavalta (vuodesta 1992)

## Katso myös
*Ensimmäinen tasavalta
*Kolmas tasavalta
*Neljäs tasavalta
*Viides tasavalta
Koutajoki

**Koutajoki** voi tarkoittaa seuraavia:
* Koutajoki, joki Keiteleellä
* Koutajoki, joki Sallassa
* Koutajoki, joki Venäjällä Murmanskin alueella
Tulikaulus

**Tulikaulus** (*Pityriasis gymnocephala*) eli aikaisemmalta nimeltään **borneonlepinkäinen** on varpuslintuihin kuuluva lintu ja **tulikaulusten** (Pityriaseidae) heimon ainoa laji. Tulikaulus on luokiteltu vaarantuneeksi lajiksi, ja sitä tavataan ainoastaan Kaakkois-Aasiassa. Lajin määrä on tippunut luultavasti metsien tuhoamisen seurauksena. Linnut elävät suurina äänekkäinä parvina ja lentäessään heiluttavat siipiään nopeaan tahtiin.

## Koko ja ulkonäkö
Tulikaulus on pienehkö, pääosin punamusta lintu, jolla on punaista erityisesti päässä, päälaki on kuitenkin oranssin värinen. Pelkästään mustaa tulikauluksella on nokassa, siivissä, selän alaosassa ja pyrstössä. Korvien ympärillä on harmaanruskeat laikut, jotka näkyvät helpohkosti. Tulikauluksella on lyhyt pyrstö ja pienet jalat. 

## Levinneisyys
Lajia tavataan luonnonvaraisena ainoastaan Borneolla (Bruneissa, Indonesiassa ja Malesiassa). Lajia tavataan yleensä alankojen turvesoilta alle 1&nbsp;000 metrin korkeudella merenpinnasta. Turvesoiden vähentymisen seurauksena myös kanta on pienentynyt. Tulikaulus on paikkalintu.

## Lisääntyminen ja ravinto
Tulikauluksen ruokavalioon kuuluu suuret hyönteiset ja pienet selkärankaiset. Etsiessään hyönteisiä, lintu heiluu sinne tänne.

## Lähteet
Roman Dostál

**Roman Dostál** (s. 13. heinäkuuta 1970 Ústí nad Orlicí) on tšekkiläinen ampumahiihtäjä, normaalimatkan maailmanmestari.

Dostál voitti yllättäen 20 kilometrin maailmanmestaruuden Hochfilzenissä 2005. Hän kukisti yhdestä sakkominuutistaan huolimatta puhtaasti ampuneen Michael Greisin 9,4 sekunnilla. Uransa toisen maailmancupin palkintokorokepaikan hän sai oltuaan toinen Holmenkollenin yhteislähtökilpailussa kaudella 2005–2006. Olympiakisoissa Dostálin paras henkilökohtainen saavutus on Torinon 2006 yhteislähtökilpailun 23. sija.

## Saavutuksia
*MM-kilpailut:
**Hanti-Mansijsk 2003: yhteislähdössä viides, viestissä kuudes, 10 km:llä kolmastoista
**Oberhof 2004: 20 km:llä kolmastoista, yhteislähdössä kolmastoista
**Hochfilzen 2005: 20 km:llä kultaa, yhteislähdössä kahdestoista, takaa-ajossa viidestoista
**Hanti-Mansijsk 2005: sekaviestissä neljäs
**Anterselva 2007: viestissä viides
**Pyeongchang 2009: normaalimatkalla viidestoista
*Olympialaiset
**Salt Lake City 2002: viestissä viides
**Torino 2006: viestissä kuudes

## Lähteet
*
Viinintuotannon ammattitutkinto

**Viinintuotannon ammattitutkinto** on Suomessa näyttökokeena suoritettava ammatillista osaamista marjaviinien ja muiden alkoholipohjaisten juomien valmistuksessa, tuotteiden markkinoinnissa ja tilaviiniyrityksen liiketoimintaproblematiikan ymmärtämisessä kartoittava tutkinto. Näyttökokeeseen järjestää valmentavaa koulutusta Varsinais-Suomen maaseutuoppilaitos Tuorlassa ja Hämeen Ammatti-instituutti Lepaalla. Valmentava koulutus kestää n. 1 vuoden sisältäen lähiopetustunteja, joissa tutustutaan tarkemmin viinin valmistukseen, eri alkoholijuomiin, tuotemarkkinointiin ja tilaviiniyrityksiin. Koulutuksen yhteydessä käydään läpi myös elintarvikehygieniaa ja suoritetaan hygieniapassi. Viinintuotannon ammattitutkinto antaa valmiuksia toimia itsenäisenä tilaviiniyrittäjänä, työntekijänä viinitilalla ja elintarvike-, matkailu- ja ravintola-alalla työtehtävissä, joissa tarvitaan parempaa tietoa eri alkoholipohjaisista juomista.
Freddy Quinn

**Franz Eugen Helmut Manfred Niedl-Petz** eli **Freddy Quinn** (s. 27. syyskuuta 1931) on itävaltalainen iskelmälaulaja ja näyttelijä. 

Quinn syntyi Ala-Itävallassa ja kasvoi Wienissä, mutta asui jonkin aikaa isänsä kanssa Yhdysvalloissa. Hänen kykynsä löydettiin Hampurissa, ja hän sai ensimmäisen levytyssopimuksensa vuonna 1954. Hän edusti Saksaa Eurovision laulukilpailussa 1956 kappaleella *So Geht Das Jede Nacht*. Tuona vuonna vain kilpailun voittaja julkistettiin, joten Quinnin sijoitusta kilpailussa ei tiedetä. 

Saksankielisissä maissa 1950–1960-luvuilla huippusuosittu Quinn tuli tunnetuksi muun muassa hittilevytyksillään ”Heimweh” (1956) ja ”La paloma” (1961). Hän aloitti elokuvauransa 1950-luvulla, mutta esiintyi myös teatterissa. 

Quinnin suosio alkoi hiipua jo 1970-luvulta. Hän sai vuonna 2004 sakot veronkierrosta ilmoitettuaan pääasuinpaikakseen Sveitsin, vaikka asui Hampurissa.

## Lähteet

## Aiheesta muualla
*